CELEX: 31983R1357
Language: el
Date: 1983-05-25 00:00:00
Title: Κανονισμός (ΕΟΚ) αριθ. 1357/83 του Συμβουλίου της 25ης Μαΐου 1983 για την τροποποίηση του κανονισμού (ΕΟΚ) αριθ. 1055/81 περί καθιερώσεως προσωρινής χρηματοδοτικής ενισχύσεως της Κοινότητας στην Ιρλανδία όσον αφορά το φυματινισμό και την εξέταση βρουκελλώσεως πριν από τη μετατόπιση των βοοειδών

Avis juridique important

|

31983R1357

Κανονισμός (ΕΟΚ) αριθ. 1357/83 του Συμβουλίου της 25ης Μαΐου 1983 για την τροποποίηση του κανονισμού (ΕΟΚ) αριθ. 1055/81 περί καθιερώσεως προσωρινής χρηματοδοτικής ενισχύσεως της Κοινότητας στην Ιρλανδία όσον αφορά το φυματινισμό και την εξέταση βρουκελλώσεως πριν από τη μετατόπιση των βοοειδών  

Επίσημη Εφημερίδα αριθ. L 140 της 31/05/1983 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 1357/83 ΤΟΥ ΣΥΜΒΟΥΛΙΟΥ  της 25ης Μαΐου 1983  για την τροποποίηση του κανονισμού (ΕΟΚ) αριθ. 1055/81 περί καθιερώσεως προσωρινής χρηματοδοτικής ενισχύσεως της Κοινότητας στην Ιρλανδία όσον αφορά το φυματινισμό και την εξέταση βρουκελλώσεως πριν από τη μετατόπιση των βοοειδών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι ο κανονισμός (ΕΟΚ) αριθ. 1055/81 (4) καθιέρωσε προσωρινή χρηματοδοτική ενίσχυση της Κοινότητας στην Ιρλανδία όσον αφορά το φυματινισμό και την εξέταση βρουκελλώσεως πριν από τη μετατόπιση των βοοειδών·  ότι φαίνεται απαραίτητο, το σύνολο των δαπανών που αφορούν τις διάφορες ενέργειες της Κοινότητας στον κτηνιατρικό τομέα να συγκεντρωθεί στο κεφάλαιο των δαπανών του γεωργικού τομέα για να εξασφαλιστεί μεγαλύτερη διαφάνεια της διαθέσεως των πιστώσεων ·  ότι προκειμένου, οι κοινοτικές δαπάνες που συνδέονται με την προαναφερόμενη ενέργεια να υπαχθούν σε κατάλληλους δημοσιονομικούς και νομισματικούς κανόνες και διαδικασίες, πρέπει να εφαρμοσθούν στον τομέα αυτό, mutatis mutandis, τα αντίστοιχα άρθρα του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (6) καθώς και ο κανονισμός (ΕΟΚ) αριθ. 129/78 του Συμβουλίου της 24ης Ιανουαρίου 1978 περί των τιμών συναλλάγματος στο πλαίσιο της κοινής πολιτικής γεωργικών διαρθρώσεων (7),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1055/81 τροποποιείται ως εξής:  1. στο άρθρο 1, η παράγραφος 3 αντικαθίσταται από το ακόλουθο κείμενο:  «3. Για το μέτρο που αναφέρεται στην παράγραφο 1 χορηγείται χρηματοδοτική ενίσχυση από την Κοινότητα.»  2. στο άρθρο 2, η παράγραφος 2 αντικαθίσταται από την ακόλουθη παράγραφο:  «2. Η προβλεπόμενη συνδρομή με την οποία θα επιβαρυνθεί ο προϋπολιγισμός της Κοινότητας στο κεφάλαιο των δαπανών του γεωργικού τομέα υπολογίζεται σε 6 εκατομμύρια ECU για τη διάρκεια της ενέργειας που προβλέπεται στην παράγραφο 1.»  3. στο άρθρο 3:  α) στην παράγραφο 1, οι λέξεις «είναι επιλέξιμες από το Ταμείο, τμήμα Προσανατολισμού» αντικαθίστανται από τους όρους « λαμβάνουν χρηματοδοτική ενίσχυση από την Κοινότητα.»  β) η παράγραφος 2 αντικαθίσταται από το ακόλουθο κείμενο:  «2. Η Κοινότητα επιστρέφει στην Ιρλανδία το 50 % των δαπανών που αναφέρονται στην παράγραφο 1.»  4. στο άρθρο 4, η παράγραφος 2 αντικαθίσταται από το ακόλουθο κείμενο:  «2. Το άρθρο 7 παράγραφος 1 του κανονισμού (ΕΟΚ) αριθ. 729/70 εφαρμόζεται στις αποφάσεις της Επιτροπής σχετικά με την κοινοτική χρηματοδότηση του παρόντος μέτρου.»  5. παρεμβάλλεται το ακόλουθο άρθρο:  «Άρθρο 4α  Ο κανονισμός (ΕΟΚ) αριθ. 129/78 και τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται mutatis mutandis.».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Μαΐου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. C 299 της 16. 11. 1982, σ. 8.  (2) ΕΕ αριθ. C 68 της 14. 3. 1983, σ. 86.  (3) ΕΕ αριθ. C 77 της 21. 3. 1983, σ. 3.  (4) ΕΕ αριθ. L 111 της 23. 4. 1981, σ. 4.  (5) ΕΕ αριθ. L 94 της 28. 4. 1970, σ. 13.  (6) ΕΕ αριθ. L 367 της 31. 12. 1980, σ. 87.  (7) ΕΕ αριθ. L 20 της 25. 1. 1978, σ. 16.